Bokanmeldelse:Wilbur Smith: 
«Ond sirkel» 

Spenningsforfatteren Wilbur Smith har gledet lesere (også denne) i en mannsalder, fordi han høstet av sin enorme kunnskap om alt fra våpen til kulturhistorie og maktet å kombinere det. 

Thriller 448 sider Kr. 379,- Cappelen Damm 

Hans ferskeste helt står til knes i lykke, med vakker og velvillig kone, Ferrari, herregård og barn i vente. 
Så kommer selvsagt de svartsmuskete fiendene fra fortiden, og et heseblesende hevntokt er i gang. 

Hvis man klarer å overse klatter av rasisme og kvinneforakt, byr romanen på mye actiondrevet underholdning. 

En ufrivillig ironi lyser likevel av heltens refleksjoner omkring de verste torturistene: 
Det er bare «forskrudde svin» som kan nyte sadistisk vold. 
